Trasie sa mi telo a tuhne čelusť
K tomu tupá bolesť na ľavej strane chrbta - nue su to priznaky  infarktu???
Dobrý deň,
ďakujeme za Vašu otázku.
Hlavným klinickým prejavom infarktu myokardu je kľudová, dlhotrvajúca, ostrá a bodavá bolesť na hrudníku, ktorá môže postupovať smerom do krku, dolnej čelusti, zubov, jednej alebo oboch horných končatín, môže sa vyskytnúť v krížovej oblasti alebo oblasti brucha. Typické je, že bolesť neustupuje a v každej polohe je rovnaká. Človek postihnutý infarktom je bledný, zle sa mu dýcha. Môže byť až agresivný, alebo pociťuje úzkosť a často aj strach zo smrti. Stav môže byť doprevádzaný nevoľnosťou alebo vracaním. Intenzita ťažkostí je závislá na konkrétnom mieste, kde došlo k upchatiu tepny. Pri výskyte takýchto symtómov je potrebné okamžite vyhľadať lekársku pomoc.
S pozdravom
PharmDr. Veronika Kiabová